b'\n_START_ARTICLE_\nBalticum Auksinis\n_START_PARAGRAPH_\nBalticum Auksinis \xe2\x80\x93 televizijos kanalas, prad\xc4\x97tas transliuoti 2003 met\xc5\xb3 vasar\xc4\x85 i\xc5\xa1 prad\xc5\xbei\xc5\xb3 Klaip\xc4\x97doje, o v\xc4\x97liau ir Vilniaus, Kauno, \xc5\xa0iauli\xc5\xb3 bei Panev\xc4\x97\xc5\xbeio miestuose._NEWLINE_2004 metais, laim\xc4\x97jus Radijo ir televizijos komisijos skelbt\xc4\x85 konkurs\xc4\x85, Balticum TV prad\xc4\x97jo retransliuoti original\xc5\xb3 film\xc5\xb3 kanal\xc4\x85 per skaitmenin\xc4\x97s televizijos stot\xc4\xaf Vilniuje. Kanalas yra transliuojamas nauja profesionalia vaizdo i\xc5\xa1leidimo sistema._NEWLINE_Kanalas transliuojamas per kabelin\xc4\x97s televizijos tinklus, taip pat ir per skaitmenin\xc4\x97s televizijos stotys._NEWLINE_2005 m. filmai prad\xc4\x97ti rodyti stereofoniniu garsu. Dabar visi filmai rodomi stereofoniniu garsu._NEWLINE_\xe2\x80\x9eBalticum Auksinis\xe2\x80\x9c kanalu transliuojami lietuvi\xc5\xa1kai \xc4\xafgarsinti filmai. Kasdien parodoma po 8\xe2\x80\x9310 film\xc5\xb3, nuo 7 val. ryto iki 3 val. nakties. Tai ir geriausi festivaliniai filmai, ir kokybi\xc5\xa1kas komercinis Europos ir Holivudo kinas._NEWLINE_Visi filmai yra \xc4\xafgarsinami lietuvi\xc5\xa1kai profesionalioje \xe2\x80\x9cBalticum TV\xe2\x80\x9d garso monta\xc5\xbein\xc4\x97je._NEWLINE_Filmai transliuojami kas dvi valandas, tarp film\xc5\xb3 \xc4\xafterpiant originaliai sumontuotus anonsus. Jokios reklamos, jokios komercijos._NEWLINE_Gali b\xc5\xabti transliuojamas tiek program\xc5\xb3 paketuose, tiek ir skaitmeniniu b\xc5\xabdu (koduotas)._NEWLINE_Transliuotojas \xe2\x80\x93 UAB \xe2\x80\x9eBalticum TV\xe2\x80\x9c.'